প্রশ্ন: যে কোন ইবাদতের ক্ষেত্রে বেশি সওয়াব পাওয়ার জন্য কষ্টকর অবস্থাকে বেছে নেয়া কি ব্যক্তির জন্য শরিয়তসম্মত? যেমন- গরম পানি থাকা সত্ত্বেও ঠাণ্ডা পানি দিয়ে অজু করা কিংবা নিকটে মসজিদ থাকা সত্ত্বেও দূরের মসজিদে যাওয়া। কারণ আমি ইমাম শাতেবির ‘আল-মুওয়াফাকাত’ কিতাবে পড়েছি যে, যে ব্যক্তি ইচ্ছাকৃতভাবে কষ্টটাকে খুঁজে বেড়ায় সে সওয়াব পাবে না? – আপনার জিজ্ঞাসা\nপ্রশ্ন: যে কোন ইবাদতের ক্ষেত্রে বেশি সওয়াব পাওয়ার জন্য কষ্টকর অবস্থাকে বেছে নেয়া কি ব্যক্তির জন্য শরিয়তসম্মত? যেমন- গরম পানি থাকা সত্ত্বেও ঠাণ্ডা পানি দিয়ে অজু করা কিংবা নিকটে মসজিদ থাকা সত্ত্বেও দূরের মসজিদে যাওয়া। কারণ আমি ইমাম শাতেবির ‘আল-মুওয়াফাকাত’ কিতাবে পড়েছি যে, যে ব্যক্তি ইচ্ছাকৃতভাবে কষ্টটাকে খুঁজে বেড়ায় সে সওয়াব পাবে না?\nউত্তর: মুকাল্লাফ (শরয়ি ভারপ্রাপ্ত) ব্যক্তি যদি কষ্টকর অবস্থাকে তার লক্ষ্য বানায় এতে করে তিনি কোন সওয়াব পাবেন না। বরং তার উপর অর্পিত দায়িত্ব পালন করতে গিয়ে যদি কষ্ট হয় সেজন্য তিনি সওয়াব পাবেন। কেননা, কষ্টটা কষ্ট হিসেবে ঈপ্সিত নয়।\nশাইখ মুহাম্মদ বিন সালেহ আল-উছাইমীন তাঁর রচিত ‘কাওয়ায়েদ’ বিষয়ক পংক্তিগুলো ব্যাখ্যা করতে গিয়ে বলেন: এটি যখন সিদ্ধান্ত হল যে, শরিয়ত কষ্টকে কষ্ট হিসেবে লক্ষ্যস্থল বানায়নি। তাই কোন আমল যদি কষ্ট ছাড়া পালন করা যায় সেক্ষেত্রে আমাদের উচিত কষ্টকে নির্বাচন না করা। যদি কষ্টকে টার্গেট করা হয় সেটা শরিয়তসম্মত হবে না। এর উদাহরণ হচ্ছে- কেউ একজন বলল যে আমি পায়ে হেঁটে হজ্জ আদায় করব; যাতে আমার হজ্জ করতে কষ্ট হয় এবং সওয়াব বেশি হয়। তাকে বলা হবে: কষ্টকে লক্ষ্য বানানো শরিয়তসম্মত নয়। কেননা শরিয়তপ্রণেতা কষ্টকে লক্ষ্যস্থল করেননি। তাই আপনি আপনার এ কর্মের মাধ্যমে শরিয়তপ্রণেতার উদ্দেশ্যের বিপরীত করছেন।\nযদি কেউ বলে যে, হাদিসে এসেছে নবী সাল্লাল্লাহু আলাইহি ওয়া সাল্লাম বলেছেন, “কষ্ট অনুপাতে আপনি সওয়াব পাবেন” তাকে বলা হবে: এ হাদিসে যে কষ্টের কথা এসেছে সেটা মুকাল্লাফের স্ব-প্রণোদিত কষ্ট নয়। বরং হাদিসের উদ্দেশ্য হচ্ছে, সেই কষ্ট যেটা ইবাদত পালনে ঘটে থাকে; মুকাল্লাফের স্বেচ্ছায় উদ্দেশ্যকৃত নয়।[সমাপ্ত]\nফতোয়া বিষয়ক স্থায়ী কমিটিকে জিজ্ঞেস করা হয়েছিল:\nকেউ অপবিত্রতা থেকে গোসল করার সময় কোন ধরণের পানি ব্যবহার করা মুস্তাহাব? ঠাণ্ডা পানি নাকি গরম পানি?\nজবাবে তারা বলেন: সমস্ত প্রশংসা এক আল্লাহ্‌র জন্য। দরুদ ও সালাম বর্ষিত হোক তাঁর রাসূলের উপর, রাসূলের পরিবার-পরিজন ও সাহাবীবর্গের উপর…। পর সমাচার:\nমুসলিম তার কল্যাণের দিক বিবেচনা করে ঠাণ্ডা কিংবা গরম পানি ব্যবহার করবে। এ বিষয়টি প্রশস্ত। আল্লাহ্‌র দ্বীন সহজ। যেমনটি আল্লাহ্ তাআলা বলেছেন: “আল্লাহ্ তোমাদের জন্য সহজ করতে চান; তিনি তোমাদের জন্য কঠিন করতে চান না”\nশাইখ আব্দুল আযিয বিন বায, শাইখ আব্দুর রাজ্জাক আফিফি, শাইখ আব্দুল্লাহ্ গাদইয়ান, শাইখ আব্দুল্লাহ্ বিন কুয়ুদ।\n[স্থায়ী কমিটির ফতোয়াসমগ্র (৫/৩২৮)]


নিষিদ্ধ সম্পাদকীয়:: ইউক্রেন ইস্যু- বাংলাদেশের ইউ-টার্ন! নেপথ্যে অস্থিরতা না অন্য কিছু? – Surma News Group\nবাড়ি/সম্পাদকীয়/নিষিদ্ধ সম্পাদকীয়:: ইউক্রেন ইস্যু- বাংলাদেশের ইউ-টার্ন! নেপথ্যে অস্থিরতা না অন্য কিছু?\nনিষিদ্ধ সম্পাদকীয়:: ইউক্রেন ইস্যু- বাংলাদেশের ইউ-টার্ন! নেপথ্যে অস্থিরতা না অন্য কিছু?\nপররাষ্ট্রমন্ত্রী কি আসলেই "উজিরে খামাখা"?\nsurmanews ২ এপ্রিল ২০২২\n২৮৪ ২ মিনিট পড়া\nইউক্রেন রাশিয়া যুদ্ধ শুরুর দিন দশেক পরে মার্চ মাসের শুরুতে (৪মার্চ) ইউক্রেনে রাশিয়ার সামরিক অভিযানের বিরুদ্ধে আনা আরো একটি প্রস্তাবে বাংলাদেশ ভোট দেওয়া থেকে বিরত ছিল। আবার গেল সপ্তাহে সঙ্কট নিরসনে দ্রুত ব্যবস্থা গ্রহণের জন্য জাতিসংঘের সাধারণ পরিষদে উত্থাপিত প্রস্তাবের পক্ষে বাংলাদেশ ভোট দিয়েছে। এ থেকে ধারণা করা যায় যে বাংলাদেশের আন্তর্জাতিক সম্পর্কের ক্ষেত্রে একটি অস্থিরতা চলছে এবং ইউক্রেন যুদ্ধের ব্যাপারে বাংলাদেশের নীতিগত অবস্থানের পরিবর্তন ঘটেছে। বাংলাদেশের পররাষ্ট্রমন্ত্রী আব্দুল মোমেন দাবি করছেন, ইউক্রেন যুদ্ধ নিয়ে জাতিসংঘ সাধারণ পরিষদের দুটো প্রস্তাবের ভাষায় কিছু পার্থক্য রয়েছে। তিনি বলেন, দ্বিতীয় প্রস্তাবটির পক্ষে ভোট দেবার কারণ হচ্ছে মানবিক। অবশ্য নিন্দুকেরা বলছেন অন্য কথা। দক্ষিণ এশিয়া বিষয়ক মার্কিন সহকারী সচিবের ঢাকা সফরের পর পরই বাংলাদেশ তার আগের অবস্থান থেকে ইউ-টার্ন নিল। মার্চের দুই তারিখে ইউক্রেনে যুদ্ধ বন্ধ করার জন্য আমেরিকা যে প্রস্তাব এনেছিল – তাতে বাংলাদেশ ছাড়াও ভোটদান থেকে বিরত ছিল ভারত ও পাকিস্তান। তবে এবার ভারত ও পাকিস্তানের অবস্থানের কোন পরিবর্তন না হলেও বাংলাদেশের হয়েছে।\nপ্রথমবার যারা এই প্রস্তাবের পক্ষে ভোট দেয়নি – তাদের নিয়ে প্রত্যক্ষ ও পরোক্ষভাবে অসন্তুষ্টি প্রকাশ করেছিল পশ্চিমা দেশগুলো।\nপাকিস্তানের প্রধানমন্ত্রী ইমরান খান প্রকাশ্যেই বলেছিলেন যে ভোটদানে বিরত থাকায় অসন্তুষ্টি প্রকাশ করে পশ্চিমা দেশের রাষ্ট্রদূতরা পাকিস্তানকে চিঠি দিয়েছিল। এমনকি ভোটদানে বিরত থাকায় বাংলাদেশকে টিকা দিতে অস্বীকৃতি জানিয়েছিল ইউরোপের দেশ এবং ন্যাটোর সদস্য লিথুয়ানিয়া। অনুমান করা যায় এ ধরনের চিঠি সেগুনবাগিচাস্থ পররাষ্ট্র দপ্তরেও পশ্চিমা দেশগুলো দিয়েছে। নাম প্রকাশে অনিচ্ছুক পররাষ্ট্র দপ্তরের একটি সূত্র জানিয়েছে, মূলত ভারতের ইশারাতেই বাংলাদেশ এবার জাতিসংঘের প্রস্তাবের পক্ষে ভোট দিয়েছে। ভারত এর দ্বারা এক ঢিলে দুই পাখি মারছে। আমেরিকাকে খুশি করা গেল, আবার পুতিনের সাথে সম্পর্ক ও ঠিক রাখছে, কারণ রাশিয়া যে দুটি দেশকে এস-ফোর হান্ড্রেড দিয়েছে তার মধ্যে ভারত একটি।\nতবে পররাষ্ট্রমন্ত্রীর বক্তব্য নিয়ে কিছু প্রশ্ন পাবলিক ডোমেইনে ব্যাপকভাবে সমালোচিত হচ্ছে। পররাষ্ট্রমন্ত্রী মোমেন মার্চের দুই তারিখে বাংলাদেশের অবস্থানের যৌক্তিকতা তুলে ধরে বলেন, বাংলাদেশ শান্তির পক্ষে অবস্থান নিয়েছে আর প্রধানমন্ত্রী শেখ হাসিনা বলেছেন ওই প্রস্তাবে কোনো শান্তির বার্তা ছিল না , একটি দেশকে (রাশিয়া) দোষারোপ করা হয়েছিল। রাশিয়া মুক্তিযুদ্ধ থেকেই বাংলাদেশের বন্ধু, তাই ওই প্রস্তাবে ভোটদানে বাংলাদেশ বিরত ছিল। পররাষ্ট্রমন্ত্রীর তখনকার কথা সঠিক হলে বাংলাদেশের এখন শান্তির বিপক্ষে অবস্থান নিয়েছে। আর প্রধানমন্ত্রীর এখনকার মানবিকতার তথ্য সঠিক হলে আগের অবস্থানে ছিল অমানবিক। তবে পররাষ্ট্রমন্ত্রী যেহেতু আন্তর্জাতিক সম্পর্কের মুখ্য ব্যক্তি সে কারণেই পরস্পরবিরোধী অবস্থানের কারণে সবচেয়ে বেশি সমালোচিত হয়েছেন পরাষ্ট্রমন্ত্রী। তাকে অনেকে এখন বলছেন তিনি কি আসলেই উজিরে খামাখা? আর প্রধানমন্ত্রীর পরস্পরবিরোধী অবস্থানে ও পরস্পরবিরোধী ব্যাখ্যায় প্রশ্ন দেখা দিয়েছে, আসলে প্রধানমন্ত্রী কোনো পক্ষে? শান্তির পক্ষে না বিপক্ষে? মানবিকতার পক্ষে না বিপক্ষে?\nজানা গেছে, রাশিয়ার পক্ষে বাংলাদেশের প্রাথমিক অবস্থানের পরে আমেরিকার উষ্মা প্রকাশের বার্তাটি উত্তরপাড়া খ্যাত শক্তি বলয়ের ভিতরে পৌঁছে যায় এবং ভীষণ অস্থিরতা তৈরি করে। কারণ জলপাই রঙের পোশাকধারীদের ভেতরে এই আশঙ্কা জাগে যে পশ্চিমা দেশগুলোতে বিশেষ করে আমেরিকায় সামরিক প্রশিক্ষণ একেবারেই বন্ধ হয়ে যেতে পারে এবং জাতিসংঘের শান্তি মিশনে বাংলাদেশের সেনা নেওয়া বন্ধ করে দেওয়া হতে পারে। এরকম কিছু হলে সাধারণ সেনা সদস্য এবং মূল্যবোধে দেশপ্রেমে উদ্বুদ্ধ কর্মকর্তাদের কাছে ভীষণ ভুল বার্তা দেওয়া হবে । পরিস্থিতি সামলানো সিনিয়র তাবেদার জেনারেলদের পক্ষে দুরূহ হয়ে যেতে পারে। সেজন্যেই উত্তরপাড়ার কুশীলবদের চাপে তড়িঘড়ি করে বাংলাদেশ রাশিয়ার পক্ষ ত্যাগ করে পশ্চিমা শিবিরে ভোটের মাধ্যমে যোগ দিয়েছে বলে একটি ওয়াকিবহাল সূত্র জানিয়েছে। সামগ্রিকভাবে এতে সরকারের দুর্বলতা প্রকাশ পেয়েছে এবং প্রশ্ন জাগছে যে সব শক্তি কেন্দ্রের ওপর ভর করে এতদিন দু/দুটি প্রশ্নবিদ্ধ নির্বাচনের পরেও সরকার টিকে ছিল, সেখানে কি তাদের বাঁধন আলগা হতে শুরু করেছে? নির্বাচন-পরবর্তী জাতীয় সরকার’ গঠনের ব্যাপারে সম্প্রতি লন্ডনে অবস্থানরত নির্বাসনে থাকা বিএনপি নেতা তারেক রহমান যে আত্মবিশ্বাস দেখিয়েছেন তার সাথে উত্তরপাড়ার এই ধরনের সাম্প্রতিক আলোড়নের কোন একটা সম্পর্ক আছে বলে বোদ্ধামহল মনে করছেন। বলা হচ্ছে, মধ্যম পর্যায়ের কর্মকর্তাদের ইঙ্গিতে তারেক রহমান এত আত্মবিশ্বাসী হয়ে কথা বলতে পারছেন।\nকিয়েভ- মস্কোর ক্ষমতার দ্বন্দ্ব যদি বাংলাদেশের বর্তমান অচলাবস্থার সমাধানে কিছুটা হলেও ভূমিকা রাখে তাতে মন্দ কি!\nবাংলাদেশে দ্রব্যমূল্য নিয়ন্ত্রণ ও সুষ্ঠ নির্বাচনের দাবিতে লন্ডনে মানববন্ধন\nজাফরুল্লাহ চৌধুরী লন্ডনে "দেশমান্য" খেতাবে ভূষিত\nলণ্ডন বাংলা প্রেসক্লাবের সদস্যপদ বাতিল ও স্থগিতের প্রতিবাদে সংবাদ সম্মেলন-নির্বাহী কমিটি বলছে আত্মাঘাতি অপতৎপরতা\nমৃত্যুকূপে নৃশংসতা ও প্রেসক্লাব সদস্যদের প্রশংসনীয় উদ্যোগ


মতিন আব্দুল্লাহ ও আজহারুল হক, দোহার-নবাবগঞ্জ থেকে ১৬ ডিসেম্বর ২০১৮, ০০:০০ | প্রিন্ট সংস্করণ\nসাবেক প্রতিমন্ত্রী ও ঢাকা-১ আসনের স্বতন্ত্র প্রার্থী অ্যাডভোকেট সালমা ইসলাম বলেছেন, ভোটাররা প্রশাসনের দৃশ্যমান নিরপেক্ষতা দেখতে চায়। শুধু মুখে বললে হবে না, বাস্তবে এর প্রমাণ দিতে হবে। শনিবার সকাল থেকে সন্ধ্যা পর্যন্ত দোহার-নবাবগঞ্জের বিভিন্ন স্থানে গণসংযোগকালে তিনি এ কথা বলেন। এ ছাড়া গণসংযোগকালে সাধারণ মানুষের অভূতপূর্ব সমর্থন ও ভালোবাসা পেয়ে সবার কাছে কৃতজ্ঞতা প্রকাশ করেন।\nএ সময় তিনি অভিযোগ করে বলেন, সম্পূর্ণ মিথ্যা অভিযোগ দিয়ে হীন উদ্দেশ্যে আমার পরীক্ষিত কর্মী দোহারের হায়দার আলীকে শুক্রবার রাতে পুলিশ ধরে নিয়ে যায়। তিনি তাকে অবিলম্বে নিঃশর্ত মুক্তি দেয়ার জোর দাবি জানান। তিনি এ-ও বলেন, না হলে সাধারণ মানুষ একবার বিক্ষুব্ধ হয়ে রাস্তায় নামলে সব অন্যায় ভেসে যাবে। কেউ সামাল দিতে পারবে না। কারণ ইতিহাস বলে, জনগণের চেয়ে কেউ বা কোনো পক্ষ শক্তিশালী হতে পারে না। সব অপশক্তিকে একসময় জনগণের কাছে আত্মসমর্পণ করতে হয়। তার নেতাকর্মীদের হয়রানি করার ঘটনায় তিনি তীব্র নিন্দা ও প্রতিবাদ জানান।\nএদিকে শনিবার সকালে নবাবগঞ্জের মাঝিরকান্দা এলাকায় একটি কর্মিসভায় বক্তৃতা করেন যমুনা গ্র“পের চেয়ারম্যান বিশিষ্ট মুক্তিযোদ্ধা ও স্বনামধন্য শিল্পপতি নুরুল ইসলাম। এ সময় তিনি বলেন, দোহার-নবাবগঞ্জের উন্নয়ন এবং শান্তি-শৃঙ্খলা বজায় রাখতে আমার স্ত্রী অ্যাডভোকেট সালমা ইসলাম নিরন্তর চেষ্টা করেছেন। এ এলাকার উন্নয়ন ও শান্তিরক্ষার স্বার্থে আবারও আপনাদের কাছে মটরগাড়ি প্রতীকে আমার স্ত্রীর জন্য ভোট ও দোয়া প্রার্থনা করছি। আশা করি, ৩০ ডিসেম্বরের নির্বাচনে আপনারা গোপন ব্যালটে রায়ে আমার সহধর্মিণীকে বিজয়ী করবেন।\nএরপর মুক্তিযোদ্ধা নুরুল ইসলাম নবাবগঞ্জ এতিমখানা ও মাদ্রাসার শিক্ষকদের সঙ্গে সৌজন্য সাক্ষাৎ করে মটরগাড়ি প্রতীকের পক্ষে ভোট ও দোয়া চান এবং নবাবগঞ্জ বাজার এলাকায় গণসংযোগ করেন। তিনি শনিবার দুপুর ১২টায় নবাবগঞ্জ প্রেস ক্লাবে সাংবাদিকদের সঙ্গে মতবিনিময় করে সুষ্ঠু ও গ্রহণযোগ্য নির্বাচন অনুষ্ঠানে সহযোগিতা কামনা করেন।\nজনসংযোগকালে সাধারণ ভোটাররা মটরগাড়ি প্রতীকের স্বতন্ত্র প্রার্থী সালমা ইসলামকে বলেন, আপনার কোনো দল বা প্রতীক লাগবে না। আপনিই আমাদের কাছে বড় প্রতীক। আমরা আমাদের স্বার্থে আপনাকে ভোট দেব। তাই ৩০ তারিখের অপেক্ষায় আছি। আবদুর রহিম নামে একজন বয়োবৃদ্ধ ভোটার সালমা ইসলামকে উদ্দেশ করে বলেন, স্বাধীনতার পর আপনার মতো এত উন্নয়ন দোহার-নবাবগঞ্জে আর কোনো এমপি-মন্ত্রী করতে পারেনি। অনেকে শুধু একবার ভোট নিয়ে গেছে, আর ফিরে তাকায়নি। কিন্তু আপনি ছিলেন একদম ব্যতিক্রম। এত বড় শিল্পপতির সহধর্মিণী হওয়া সত্ত্বেও মাসের বেশিরভাগ দিন এলাকায় থাকেন, জনগণের সুখ-দুঃখের কথা শোনেন। সবার ফোন ধরেন। এর চেয়ে আর বড় পাওয়া কী হতে পারে। তাই সারা বাংলাদেশের সঙ্গে ঢাকা-১ আসনের ভোটের হিসাব ও রাজনীতি এক সূত্রে মেলানো যাবে না।\nশনিবার গণসংযোগকালে সালমা ইসলাম বলেন, বঙ্গবন্ধুকন্যা প্রধানমন্ত্রী শেখ হাসিনা তার সুদক্ষ নেতৃত্বে একটি সুন্দর নির্বাচন অনুষ্ঠান করতে পারবেন বলে আমি বিশ্বাস করি। তাই তার কাছে আমি দাবি জানাব, দোহার-নবাবগঞ্জে যেন সেই পরিস্থিতি বজায় থাকে। প্রশাসনের কেউ যেন তার সাময়িক ব্যক্তিস্বার্থে কোনো পক্ষে অবস্থান না নেয়। সেটি করলে তারা বিরাট ভুল করবে। কারণ সবাইকে ৩০ তারিখের পরও চাকরি করতে হবে।\nএর আগে সকাল ৯টায় নবাবগঞ্জের টিকরপুর বাসস্ট্যান্ড থেকে নির্বাচনী প্রচারণা শুরু করেন অ্যাডভোকেট সালমা ইসলাম। এরপর দুপুরে দোহারের সুতারপাড়া ইউনিয়নের ঘারমোড়া গ্রামের মনজুরুল হক কিরণের বাড়িতে উঠোন বৈঠক করেন। এ বৈঠকে ওই এলাকার নারী-পুরুষ, শিশু-কিশোর এবং বয়োবৃদ্ধসহ হাজারো মানুষের ঢল নামে। আর বিকালে গালিমপুর ইউনিয়নের গাজীখালী নারীনেত্রী শিল্পী বেগমের বাড়িতে আরেক উঠোন বৈঠক অনুষ্ঠিত হয়।\nএ সভায়ও সহস্রাধিক লোকের সমাগম ঘটে। এ দুটি উঠোন বৈঠকে স্থানীয় জনগণ অ্যাডভোকেট সালমা ইসলামকে দোহার-নবাবগঞ্জের মাদার তেরেসা উল্লেখ করে যে কোনো মূল্যে একাদশ জাতীয় সংসদ নির্বাচনে বিজয়ী করার অঙ্গীকার ব্যক্ত করেন। তারা বলেন, বিগত ১০ বছরে অ্যাডভোকেট সালমা ইসলাম দোহার-নবাবগঞ্জে যে উন্নয়ন করেছেন, তার বিনিময়ে ভোটাররা অবশ্যই তাকে বিজয়ী করবেন।\nসুতারপাড়া ইউনিয়নের উঠোন বৈঠকে মুক্তিযোদ্ধা কমান্ডার মো. বদিউজ্জামান বলেন, অ্যাডভোকেট সালমা ইসলামের মতো ভালো মানুষ এ যুগে খুব কমই আছে। তিনি মুক্তিযুদ্ধের পক্ষের শক্তি। এ কারণে একজন মুক্তিযোদ্ধা হিসেবে দোহার-নবাবগঞ্জের বাসিন্দাদের সালমা ইসলামের মটরগাড়ি মার্কায় ভোট দিয়ে মুক্তিযুদ্ধের পক্ষের শক্তিকে বিজয়ী করার আহ্বান জানাচ্ছি।\nতিনি বিপদ-আপদের একমাত্র বন্ধু অ্যাডভোকেট সালমা ইসলামকে মটরগাড়ি মার্কায় ভোট দিয়ে এলাকার উন্নয়ন ও জনসেবা করার সুযোগ করে দিতে এলাকাবাসীর প্রতি আহ্বান জানান।\nসাবেক যুগ্ম সচিব নুরুল হক মিয়া বলেন, অ্যাডভোকেট সালমা ইসলাম অত্যন্ত বিনয়ী মানুষ। সালমা আপাকে যে কোনো সময় পাওয়া যায়, বিপদ-আপদে তিনি পাশে থাকেন। এ জন্য যিনি জনগণের পাশে থাকবেন, আমরা তাকে এবারের নির্বাচনে বিজয়ী করব।\nসাবেক ছাত্রনেতা মনজুরুল হক কিরণ মৃধা বলেন, চারটি কারণে আমি আওয়ামী লীগ করেও স্বতন্ত্র প্রার্থী অ্যাডভোকেট সালমা ইসলামের পক্ষে নির্বাচনী প্রচারণা করছি। সেগুলো হল: ১. অঢেল সম্পদের মালিক হওয়া সত্ত্বেও তিনি নিরহংকারী মানুষ। ২. যে কোনো সময় তার সাক্ষাৎ পাওয়া যায়। ৩. বিগত ১০ বছরের দোহার-নবাবগঞ্জে ব্যাপক উন্নয়ন কাজ করেছেন ৪. তিনি এলাকার মানুষকে ভালোবাসেন; ঢাকার আয়েশি জীবন ছেড়ে ছুটে আসেন দোহার-নবাবগঞ্জের প্রত্যন্ত এ গ্রামীণ জনপদে। এ কারণে এলাকাবাসী জনদরদি অ্যাডভোকেট সালমা ইসলামের পক্ষে কাজ করার এবং তার প্রতীক মটরগাড়িতে ভোট দিয়ে তাকে বিজয়ী করার আহ্বান জানাচ্ছি।\nবিকালের গালিমপুরের জনসভায় নারী নেত্রী আসমা আক্তার রুমি বলেন, অ্যাডভোকেট সালমা ইসলাম দোহার-নবাবগঞ্জকে খুব ভালোবাসেন। এ কারণে বিগত ১০ বছরে দোহার-নবাবগঞ্জের উন্নয়নে প্রায় ২ হাজার কোটি টাকার কাজ করেছেন। অনেক কাজ এখনও চলমান রয়েছে। এ কারণে উন্নয়নের নেত্রী সালমা ইসলামকে মটরগাড়ি প্রতীকে ভোট দিয়ে বিজয়ী করার আহ্বান জানাচ্ছি।\nসাবেক ফুটবলার মো. তুহিন বলেন, অ্যাডভোকেট সালমা ইসলাম বিগত ১০ বছরে আমাদেরকে যা দিয়েছেন, আমরা সালমা ইসলামকে হারাতে চাই না। এ জন্য এবারের নির্বাচনে জনদরদি এ নেত্রীকে বিজয়ী করার আহ্বান জানাচ্ছি।


দুধ ও আনারস ভুল করেও একসঙ্গে খেলে কি হয় জানেন? জানলে অবাক হবেন! – EiKolkata\nপ্রথম পাতা /নিউজ/দুধ ও আনারস ভুল করেও একসঙ্গে খেলে কি হয় জানেন? জানলে অবাক হবেন!\nএই কলকাতা | ডেস্কAugust 12, 2021\nনিজস্ব প্রতিবেদন :- ভালো লাগে খাবার তাই খেয়ে নি । কিন্তু আগে পরে বিচার করি না যে এর ফলে আমার শ-রীরে ঠিক কী ধরনের প্র-ভাব পড়তে চলেছে । পৃথিবীতে এমন অনেক ধরনের খাবার রয়েছে যেগুলো খাবার খাওয়ার পর কখনই খাওয়া উচিত নয় । অর্থাৎ সেই দুটি খাবার কখনো একসাথে খাওয়া উচিত নয় । এর ফলে যাবতীয় স-মস্যা দেখা দিতে পারে আপনার শরীরে । এমনকি ডা-ক্তারের দ্বা-রস্থ হতে পারেন । ভাবছে নিশ্চয়ই যে এমন কি খাবার থাকতে পারে অপেক্ষা করুন ধৈর্য ধরুন । এবং সম্পূর্ণ প্রতিবেদনটি পড়ুন তাহলে বুঝতে পারবেন ।\nআমাদের মধ্যে অনেকেই কথা জানেন যে দুধ এরপর যদি কেউ আনারস খায় তাহলে শরীরের মধ্যে বি-ষক্রি-য়া সৃষ্টি হয় । এবং এই বি-ষক্রি-য়া ফলে মা-নুষ মা-রা যা-য় । এই ধরনের একটি কথা বা চলতি কথা বাজারে ঘোরাফেরা করছে । কিন্তু এই কথাটা ঠিক কতটা সঠিক কথা আমরা কেউ জানিনা । কি ধরনের বি-ষক্রি-য়া হয় কেমন ভাবে হয় সেই তথ্য আমাদের কাছে অজানা । তাই আজকের এই প্রতিবেদনের মাধ্যমে জানাবো যে আদৌ কি সত্যি কোন বিক্রিয়া ঘটে বাকি সব কু-সংস্কার ।\nএকদল বিজ্ঞানী জানাচ্ছেন যে আনারসে থাকে ভিটামিন-সি ভিটামিন-এ ক্যালসিয়াম ফসফরাস ইত্যাদি এবং দুটি একসাথে কখন খাওয়া উচিত নয় ঠিকই কিন্তু এর ফলে বি-ষক্রিয়া হয় এবং মানুষ মারা যায় একথা সম্পূর্ণ ভুল । যেহেতু এটি একটি অ্যা-সিডিক পদার্থ তাই দুধের সমন্বয় এলে সেটি গ্যাস ব-দহ-জম পেট ফাঁপা ইত্যাদি সৃষ্টি করতে পারে । যার ফলে বুকে ব্যথা রাত্রে ঘুম না হওয়া বা পাতলা পায়খানা এই ধরনের স-মস্যা দেখা দিতে পারে ।\nঅন্যদিকে এক গ্লাস দুধ খেলেন, পাশাপাশি আনারস খেয়ে নিলেন তাহলে সঠিক খাদ্যের সমন্বয় হয় না। এ ক্ষেত্রে সঠিক সমন্বয় না হওয়ার ফলে পা-তলা পা-য়খানা, ব-দ হ-জম, অ্যা-সিডিটিসহ বিভিন্ন সমস্যা হতে পারে। দুই থেকে তিন ঘণ্টা বিরতি নিয়ে খাওয়া-দুধ-আনারস একসঙ্গে না খেয়ে দুই থেকে তিন ঘণ্টা বিরতি দেয়া যেতে পারে। কারণ একসঙ্গে খেলে হজমের স-মস্যা হতে পারে। তবে এ ক্ষেত্রে খাদ্যে বি-ষক্রিয়া হওয়ার কোনো কারণ নেই। কু-সং-স্কারের বশবর্তী হয়ে এই ধরনের কোনো সিদ্ধান্ত আপনি নেবেন না যেটি আপনার কি খাবার থেকে বিরত রাখে।\nbengali news dangerous fruits combinations effects of eating pineapple and milk\nরাতের অবশিষ্ট ভাত খেলে না দিয়ে এই মজার লোভনীয় রেসিপিটা একবার করুন, মুখে লেগে থাকবে, রইল পদ্ধতি!\nবাতিল করা হল প্রায় 1.5 লক্ষ রেশন কার্ড! কারা কারা আছেন এই তালিকায়? জেনে নিন বিস্তারিত।


ছবির মিথ, মিথ্যে ম্যারাডোনা, মেসি..., | প্রথম পাতা | দেশ রূপান্তর\nছবির মিথ, মিথ্যে ম্যারাডোনা, মেসি...,\nকাশীনাথ ভট্টাচার্য | ২৬ নভেম্বর, ২০২০ ০০:০০\nমিথ মানেই কি মিথ্যে? কিংবা, উল্টোটাও মিথ্যে থেকেই কি জন্ম মিথের?\nজানা নেই। তবে, ‘১৭ রানে ৫ উইকেট পড়ার পর’ মাঠে নেমে কপিল দেবের ১৭৫ রান করার মতো এবং টেলিভিশনের ক্যামেরাম্যানদের বন্ধ-এর কারণে সেই ম্যাচের সরাসরি সম্প্রচার বন্ধ থাকা সত্ত্বেও বহু ভারতীয়র তা ‘টিভিতে স্বচক্ষে দেখার’ মতো ‘মিথ্যে’ হয়ে উঠতে পারলে তবেই তা ‘মিথ’ স্তরে উন্নীত হওয়ার সৌভাগ্য অর্জন করে, নির্জলা সত্যি!\nডিয়েগো ম্যারাডোনার একটি ছবি আছে। বহু আলোচিত। বেলজিয়ামের বিরুদ্ধে। আজ্ঞে না, ছিয়াশি বিশ্বকাপের নয়, বিরাশির! খেলা হয়েছিল বার্সেলোনার কাম্প ন্যুতে। বিশ্বকাপের ঠিক আগে যে ক্লাবে সই করেছিলেন ম্যারাদোনা। ১৯৭৮-এ নিজেদের দেশে (যেভাবেই হোক!) বিশ্বচ্যাম্পিয়ন হয়ে আর্জেন্টিনা খেলতে এসেছিল স্পেনে। আক্ষরিক অর্থে গোটাবিশ্ব তখন তাকিয়ে ম্যারাডোনার দিকে। সেই প্রথম ম্যাচ, বিশ্বকাপে, ম্যারাডোনার।\nম্যাচটা আর্জেন্টিনা হারে ০-১ গোলে। ম্যারাডোনা একেবারেই খেলতে পারেননি। গ্রুপ পর্বে আর্জেন্টিনা দ্বিতীয় হিসেবে শেষ করেছিল বেলজিয়ামের পেছনে। তারপর তো লিগের দ্বিতীয় পর্যায়ে ইতালি আর ব্রাজিলের কাছে হেরে, ব্রাজিলের বিরুদ্ধে খেলতে না-পারার হতাশায় লাথি মেরে লাল কার্ড দেখে ম্যারাডোনার বিদায়।\nএই ছবিটা কিন্তু তখনো বেরোয়ইনি, কাগজে!\nডিজিটাল যুগ নয়। ছবি তখনো তোলা হতো ফিল্মে। আন্তর্জাতিক মঞ্চেও প্রতিবার শাটার টেপার আগে ভাবতেন চিত্রগ্রাহকরা। উদ্দিষ্ট যে ছবি আলোচনায়, ফটোগ্রাফার ছিলেন স্টিভ পাওয়েল। ছবি তুলছিলেন ‘স্পোর্টস ইলাস্ট্রেটেড’-এর হয়ে। আন্তর্জাতিক ক্রীড়া পত্রিকার তরফে নিজের প্রথম ‘বড়’ কাজ। বিশ্বকাপে প্রথম ম্যাচে ক্যামেরা হাতে মাঠের ধারে। ক্যামেরার চোখে ধরে রাখতে হবে সবচেয়ে বড় তারকা হতে চলেছেন যিনি, ম্যারাডোনাকে। তাই ক্যামেরার চোখে সজাগ দৃষ্টি স্টিভের।\nউদ্দিষ্ট ছবিটি তার ভালো লেগেছিল রঙের বৈপরীত্যে। ক্যাম্প ন্যুর সবুজ গালিচায় বেলজিয়ামের লাল জার্সি, সাতজনের মধ্যে ছয়জন তাকিয়ে আছে একজনের দিকে, কোন দিকে এগিয়ে যেতে পারেন ভাবনা নিয়ে পাওয়েল খুশিই হয়েছিলেন ছবিটা তুলে।\nকিন্তু কাগজে কাজের ডেস্কে যা হয়, আর্জেন্টিনা হেরে গিয়েছে জঘন্য খেলে, ম্যারাডোনাও একেবারেই ভালো খেলেননি এই ছবি ছাপবে কেন? সংবাদপত্রের খেলা-ডেস্কে দীর্ঘদিন সময় কাটানোয় আন্দাজ করতেই পারি, সম্পাদক কী বলেছিলেন সংশ্লিষ্ট ফটোগ্রাফারকে। ‘এই ছবিটা পেয়েছ? অন্য কিছু দাও। বেলজিয়ামের গোলের ছবিটা নেই? নিয়ে এসো!’\nতখনকার দিনে ফিল্ম থেকে প্রিন্ট করিয়ে ছবি দেওয়া হতো ক্রীড়া সম্পাদকের কাছে। যে-ছবি ছাপা হতো, মাপ নেওয়ার জন্য ব্যবহৃত হতো স্কেল আর পেন বা পেনসিল। প্রথমে ছবিটা উল্টে পেছনের সাদা জমিতে কর্ণ আঁকতে হতো। এই বার এক/দুই বা তিন/চার কলমের মাপ অনুযায়ী ছবির একেবারে নিচ থেকে সেই কলমের মাপ পর্যন্ত সেন্টিমিটারের জায়গায় একটা বিন্দু দিয়ে বা সরলরেখা টেনে, ওই কর্ণ থেকে ওই বিন্দু যুক্ত হতো সরলরেখায়। সমকোণী ত্রিভুজের সেই লম্বই হলো তখন ছবির ‘হাইট’ আর কলম অনুযায়ী ভূমি ‘উইডথ’। এই বিরাট জ্ঞানভাণ্ডারের উৎস নয়ের দশকের শুরুর দিকে হাতে-কলমে দৈনিকের স্পোর্টস ডেস্কে কাজ!\nযাক গে, ছবির মাপ শিক্ষার ক্লাস ছেড়ে ফুটবল মাঠে ফেরা যাক। পাওয়েলের সেই ছবি তো আর ছাপা হলো না! তাহলে, ছবিটা আজ ‘মিথ’ হয়ে উঠল কী করে?\nকারণ, চার বছর পর যখন সত্যিই বেলজিয়ামকে ম্যারাডোনার আর্জেন্টিনা হারাল সেমিফাইনালে এবং দুটি গোল করলেন ম্যারাডোনা যার একটি উৎকর্ষে সেরা, ছবিটা পেল অযাচিত মূল্য!\nম্যারাডোনা এমনই ফুটবলার ছিলেন যে, ছয়জন সামনে এসেও আটকাতে পারছে না, এই ছবির চেয়ে বড় প্রমাণ আর কী বোঝানো ও শেখানো হতো আমাদের মতো শিক্ষানবিস ক্রীড়া সাংবাদিকদের তো বটেই, বলা বা লেখাও হতো, হয়, এখনো হবে। ছিয়াশির পর যতবার বিশ্বকাপ ফুটবল হয়েছে, কোনো না কোনো সূত্রে সব কাগজের পাতায় বা বিশ্বকাপ সংক্রান্ত ‘স্পেশাল’-এ এই ছবির নিশ্চিত উপস্থিতি।\nসত্যিটা অবশ্য তুলে ধরেছিল ম্যানচেস্টারের দ্য গার্ডিয়ান কাগজ, ২০১৪ সালের বিশ্বকাপ চলাকালীন।\nএই ছবি যা বলছে বাঁ পা দিয়ে ম্যারাডোনা বলটা পাস দিতে চলেছেন। তার সামনে ছয়জনের মুখ, যাদের তিনজন মাঝখানে প্রায় একলাইনে, দুজন ডানদিকে, একজন বাঁদিকে (আপনি ছবিটা যেভাবে দেখছেন, দিকের হিসাব সেভাবে)।\nছবির ‘ইন্টারপ্রিটেশন’ ছয়জনকে কাটিয়ে বল গোলে ঠেলতে চলেছেন ম্যারাডোনা। ছয়জন মিলেও তাকে ধরে রাখা যায় না, ঠিক পেরিয়ে আসেন এবং এভাবেই গোল করেন ম্যারাডোনা!\nঘটনা ফ্রিকিক পেয়েছিল আর্জেন্টিনা। নিয়েছিলেন আর্জেন্টাইন কিংবদন্তি ওসভালদো আরদিলেস। শট না নিয়ে তিনি পাস দিয়েছিলেন ম্যারাডোনাকে যিনি দাঁড়িয়ে ছিলেন বিপক্ষের ১৮ গজের বক্সের বাইরে, নিজের গোলের দিকে মুখ করে, বিপক্ষের ‘ওয়াল’-এর সঙ্গে এক লাইনে। বল যখন তার পায়ে কেউ তাকে বাধা দিতে আসার সুযোগই পাননি তখনো! সবে দেয়াল ছেড়ে বেরোতে শুরু করেছেন ফুটবলাররা, যে কারণে দুজন ছিটকেছেন বাঁদিকে, একজন ডানদিকে। মাঠে ফ্রিকিক হয়ে যাওয়ার পর যেভাবে ভাঙে দেয়াল।\nকোথায় গোল, কোথায় গোলে বল ঠেলা, কোথায় ছয়জন মিলে তার অগ্রগতি আটকানোর চেষ্টা! এ তো ‘কপিলের ১৭ রানে ৫ উইকেট পড়ার পর’-এর লক্ষকোটিগুণ মিথ্যে! টেনব্রিজ ওয়েলস-এ সেই ১৮ জুন তো তবু ৯ রানে ৪ উইকেট পড়ার পর কপিল মাঠে এসেছিলেন এবং সত্যিই ১৭ রানে ভারতের পঞ্চম উইকেটের (যশপাল শর্মা) পতনও ঘটেছিল, যাতে এক শতাংশও মিথ্যে নেই। ঠিক তার এক বছর আগে। বিরাশির ক্যাম্প ন্যুতে ১৩ জুনের ঘটনা আর তার ‘ইন্টারপ্রিটেশন’, এখন পুরোপুরি রাজনৈতিক উদ্দেশ্যপ্রণোদিত ভারতীয় টেলিভিশন চ্যানেলের মতো বললেও কম!\nম্যারাডোনার এই ছবিটা এবং ঘটনার কথা মনে পড়ে যাওয়ার কারণ সম্পূর্ণ অন্য। লন্ডন টাইমসে লিওনেল মেসিসংক্রান্ত প্রতিবেদনগুলো পড়তে পড়তে আরও একটি ছবিতে চোখ আটকে যাওয়া। গত বছর অ্যানফিল্ডে যে মাঠে বার্সেলোনা রক্ষণের শিশুসুলভ আত্মসমর্পণ ছিল লিভারপুলের বিরুদ্ধে (০-৪), সেই ম্যাচের।\nএই ছবিতে কোনো ফ্রিকিক নেই, দূরে দাঁড়িয়ে পাস দেওয়ার তো কোনো ব্যাপারই নেই। যা ঘটেছে তারই ছবি। বল নিয়ে বেরোতে চাইছে মেসির বাঁ পা, লিভারপুলের পাঁচজন তাকে পাঁচদিক দিয়ে ঘিরে রয়েছেন, মেসির ভঙ্গিতে পরিষ্কার সামনের দিকে এগোচ্ছেন, নিজের গোলের দিকে মুখ করে নয়, বিপক্ষের গোলের দিকেই মুখ। একমাত্র তার পেছনদিকেই কেউ নেই। এবং লিভারপুলের পাঁচজনই বেশ কাছাকাছি, নজর প্রত্যেকেরই মেসির বাঁ পায়ে। জিল ফন ডিইককে দেখুন, তিনি কিন্তু নিজের বাঁ হাতের তর্জনী উঁচিয়ে ওই অবস্থাতেও নির্দেশ দিচ্ছেন দূরে-থাকা ডিফেন্ডারকে যে, বলটা ওই দিকেই পাঠাতে পারেন মেসি। এই মুহূর্তে ফুটবলবিশ্বের সেরা ডিফেন্ডার তো আর তাকে এমনি এমনিই বলা হচ্ছে না!\nসমস্যা হলো, আজকের এই ডিজিটাইজড দুনিয়ায় ইন্টারনেট কানেকশনসহ একটি স্মার্টফোনের মালিক হলেই ফুটবল বিশেষজ্ঞ শুধু নয়, সব ব্যাপারেই বিশেষজ্ঞ যারা, এই ছবিটি কখনো ফরোয়ার্ড করেননি, করেন না। তারা ব্যাকওয়ার্ড বাটন টিপে বিরাশির সেই ছবিকে ছিয়াশির ছবি হিসাবে চালিয়ে যাচ্ছেন এখনো! লন্ডন টাইমস আবার পয়সা দিয়ে পড়তে হয়, গ্রাহক না হলে প্রতিটি লেখার তিন-চার লাইন বরাদ্দ, ব্যস! বিশ্বকাপে সব দলের প্র্যাকটিসে যেমন পনেরো মিনিট বরাদ্দ থাকে সাংবাদিকদের জন্য, যা শুনে এখন আইএসএল, এমনকি আই লিগেও চালু হয়েছে পনেরোর গেরো, তেমন। মাসে মাসে পাউন্ড গুনে লন্ডন টাইমস পড়ার চেয়ে ইংল্যান্ডের ফ্রি ট্যাবলোগুলো দেখে-দেখে (ওগুলোয় দেখার উপাদান বেশিই থাকে পড়ার চেয়ে!) ‘শিক্ষিত’ হয়ে-ওঠা অনেক বেশি সস্তা-সহজ।\nলন্ডন টাইমসের লেখকদের বক্তব্য, কেন মেসির সিটিতে যোগদান উচিত বা অনুচিত, অন্য বিষয়। কিন্তু যা নিয়ে সন্দেহ নেই, লিভারপুলের বিরুদ্ধে ‘অভিমন্যু’ মেসির এই ছবিটা বাংলা সংবাদপত্রের পাতায় দেখবেন না কখনো!\nভারতের বিখ্যাত ক্রীড়া সাংবাদিক\nরাইট স্পোর্টসের সৌজন্যে


Home / বিনোদন ডেক্স / মেয়েকে ফিরে পেতে ‘তওবা’ করে অভিনয় ছাড়েন শাবানা\nGazi December 15, 2021 বিনোদন ডেক্স Leaveacomment 319 Views\nঅনেকেই এখনো জানেন না কেন অ’ভিনয় ছেড়ে দিয়েছিলেন।হয়ত ভেবেছেন, আগের মত ছবি হিট হচ্ছে না শাবানার অথবা বুড়ো হয়ে যাচ্ছেন তিনি অথবা কেউ নিচ্ছিলেন না তাকে? এই ধরণের ভাবা আসলেই বেশ স্বাভাবিক।\nতবে জানেন কি, এর একটি কারণেও সিনেমা ছাড়েননি শাবানা। তাহলে কেন সিনেমা ছেড়েছেন তিনি?এক জীবনে শাবানা যত নাম, যশ, খ্যাতি, প্রতিপত্তি যা কিছুই অর্জন করেছেন সবটুকুই তার অ’ভিনয় আর চলচ্চিত্রের কারণে। তবে হঠাৎ কেন তিনি\nনিজেকে এইভাবে আড়াল করে ফেললেন? এতদিন পরে এসে শাবানার পারিবারিক সূত্রে জানা গেছে সেই উত্তর। শাবানা নাকি কেবল অ’ভিনয়ই ছাড়েননি, রীতিমত ‘তওবা’ করেছিলেন। ওই সময় হঠাৎ তার আ’মেরিকা প্রবাসী মে’য়েকে কিছুতেই খুঁজে\nপাওয়া যাচ্ছিল না। তখন তিনি মনে মনে মানত করেন, মে’য়েকে যদি ফিরে পান, তাহলে জীবনে আর কখনো অ’ভিনয় করবেন না, এই জগৎ ছেড়ে দিয়ে ধ’র্ম চর্চায় মন দিবেন। মে’য়েকে ফিরে পেয়ে তিনি অ’ভিনয়, চলচ্চিত্র এবং দেশ ছাড়েন।\nস্থায়ীভাবে বসবাস শুরু করেন আ’মেরিকায়। যে সন্তানদের জন্য শাবানা অ’ভিনয়জীবন ছাড়লেন তারা এখন পরিণত বয়সের অধিকারী। পাট চুকিয়েছেন পড়াশোনার। বড় মে’য়ে সুমী ইকবাল এমবিএ করেছেন। বিয়ে করে এখন সে পুরোদস্তুর গৃহিণী।\nতবে হঠাৎ কেন তিনি নিজেকে এইভাবে আড়াল করে ফেললেন? এতদিন পরে এসে শাবানার পারিবারিক সূত্রে জানা গেছে সেই উত্তর। শাবানা নাকি কেবল অ’ভিনয়ই ছাড়েননি, রীতিমত ‘তওবা’ করেছিলেন। ওই সময় হঠাৎ তার আ’মেরিকা প্রবাসী\nমে’য়েকে কিছুতেই খুঁজে পাওয়া যাচ্ছিল না। তখন তিনি মনে মনে মানত করেন, মে’য়েকে যদি ফিরে পান, তাহলে জীবনে আর কখনো অ’ভিনয় করবেন না, এই জগৎ ছেড়ে দিয়ে ধ’র্ম চর্চায় মন দিবেন। মে’য়েকে ফিরে পেয়ে তিনি অ’ভিনয়, চলচ্চিত্র এবং দেশ ছাড়েন। স্থায়ীভাবে বসবাস শুরু করেন আ’মেরিকায়।\nযে সন্তানদের জন্য শাবানা অ’ভিনয়জীবন ছাড়লেন তারা এখন পরিণত বয়সের অধিকারী। পাট চুকিয়েছেন পড়াশোনার। বড় মে’য়ে সুমী ইকবাল এমবিএ করেছেন। বিয়ে করে এখন সে পুরোদস্তুর গৃহিণী। ছোট মে’য়ে ঊর্মি সাদিক হার্ভা’র্ড বিশ্ববিদ্যালয় থেকে পিএইচডি করেছেন। ছে’লে নাহিন সাদিক রটগার্স বিশ্ববিদ্যালয় থেকে মাস্টার্স করে চাকরি করছেন।\nসূত্র: দৈনিক ভোরের পাতা\nPrevious গ্যাস শেষ হওয়ার আগে সিলিন্ডারে কতটুকু গ্যাস রয়েছে জানবেন যেভাবে\nNext ১২ বছর থেকে সব বয়সী বিদেশীদের ওমরার অনুমতি দিলো সৌদি


www.naya-alo.com | স্মৃতিচারণ কবিরাজ হোসেন মোল্লা ছিলেন সদা হাস্যজ্জল মানবতার মানুষ\nআপডেট টাইম : এপ্রিল ২২ ২০২১, ১৯:১৩ | 636 বার পঠিত\nকবিরাজ হোসেন মোল্লার নাম শুধু বৃহত্তর বরিশালেই নয়, সারাদেশের মানুষের কাছে জনপ্রিয়। তবে বরিশালবাসীর হৃদয়ের ভালবাসার অন্যতম একটি নাম কবিরাজ হোসেন মোল্লা। গত ১৪ এপ্রিল ২০২১ তিনি আমাদের ছেড়ে চলে গেছেন না ফেরার দেশে। লেখার শুরুতেই তার বিদেহী আত্মার মাগফেরাত কামনা করছি। কবিরাজ হোসেন মোল্লাকে নিয়ে স্মৃতিচারণ করতে গেলে অনেক কথাই লিখতে হয়। তবে সংক্ষেপেই তাকে নিয়ে আমি পাঠকের কাছে কিছু স্মৃতিচারণমূলক কথা তুলে ধরবো।\nকবিরাজ হোসেন মোল্লার নাম শুনেন নাই এমন মানুষ বৃহত্তর বরিশালে খুব কমই আছে। তিনি ছিলেন নানাবিধ প্রতিভার অধিকারী। একাডেমি শিক্ষা কম থাকলেও এ মানুষটির তীক্ষè মেধা তাকে পৌঁছে দিছে সম্মানের উচ্চ শিখড়ে। কবিরাজ হোসেন মোল্লার কথা আমি শুনেছি সেই ছোটবেলা থেকেই। তার নিজ হাতে তৈরী স্বাস্থ্য সামগ্রী যেমন, দাতের মাজন, মাথা ব্যাথার রিক্তা বাম, কাটাছিড়ার মহাসংকর তৈল বরিশালসহ মুলাদীর বিভিন্ন হাটবাজারে বিক্রি হতো। ঐসব সামগ্রীর লেভেলের গায়ে তার ছবি থাকার সুবাধেই তাকে দেখা। কবিরাজ হোসেন মোল্লার তৈরী প্রতিটি সামগ্রী ব্যবহার করে মানুষ উপকার পেতো। এ কারণেই তার সামগ্রী ও তার জনপ্রিয়তা দিন দিন বেড়ে আকাশচুম্বি হয়ে গেলো খুব সহজেই। কবিরাজ হোসেন মোল্লার সেবাদানকারী সামগ্রী তৈরীর কারখানা ছিল বরিশাল জেলার উজিপুর উপজেলা শিকারপুর গ্রামে। স্থানীয় প্রতিবন্ধী যেমন অন্ধ, খোড়া, লুলা ও বাক প্রতিবন্ধিদেরকে তিনি ভিক্ষার পরিবর্তে কর্মসংস্থানের ব্যবস্থা করতে ইতিবাচক ভিন্ন ধরণের একটি কর্মসূচি হাতে নেন। এসব লোকদেরকে তিনি খবর দিয়ে এনে নিজ খরচে খাওয়াতেন। তার পরেও তাদেরকে কবিরাজ হোসেন মোল্লার তৈরী সামগ্রীর সাথে পরিচয় করিয়ে দেওয়ার জন্য ভিন্ন ভিন্ন কৌশল অবলম্বন করতেন। কোন জিনিসের দাম কত সেটা শিখাতেন তিনি। সামগ্রীর বোতলের ধরণ ও সাইজ হাত দিয়ে ধরে যেন বুঝতে পারে প্রতিবন্ধীদের সেই কৌশলও তিনি শিখাতেন। তারপর কাপড়ের তৈরী সামগ্রী একটি ব্যাগে ভরে দিয়ে তাদেরকে বিভিন্ন লঞ্চঘাট, ফেরীঘাট ও বাজারে পৌঁছে দিতেন। এসব মালামালের জন্য তিনি নগদ কোন টাকা পয়সা নিতেন না। একটি পাইকারী নির্দিষ্ট দাম ধরে দিতেন। সারাদিন প্রতিবন্ধী লোকজন তার দেয়া সামগ্রী বিক্রি করে এসে হোসেন মোল্লার কাছে টাকা জমা দিতেন। হোসেন মোল্লা তার প্রাপ্য পাওনা রেখে বাকি লাভের টাকা প্রতিবন্ধীদের হাতে তুলে দিতেন। কেউ যদি বলতেন কবিরাজ আজ আমার বিক্রি কম হইছে, আমাকে কিছু টাকা বেশি দিয়েন। তখন কবিরাজ নিজের মূলধনের থেকে ঐ প্রতিবন্ধীকে বারতি টাকা দিয়ে দিতেন।\nআমি নিজেও কবিরাজ হোসেন মোল্লাকে দেখেছি শিকারপুর ও দোয়ারিকা ফেরীঘাটে ঔষধ ও তার তৈরী সামগ্রী ফেরী করে বিক্রি করতে। মাওয়া ফেরীঘাট থেকে শুরু করে বরগুনা, ভোলা, পিরোজপুর, পটুয়াখালী, ঝালকাঠী এমনকি খুলনা বিভাগের সবকটি জেলায় কবিরাজ হোসেন মোল্লার তৈরী স্বাস্থ্য সামগ্রীর কদর সমানতালে সমাধৃত ছিল। এছাড়াও সারাদেশেই পল্লী চিকিৎসক ও স্থানীয় কবিরাজদের মাধ্যমে তার ঔষধ পাওয়া যেত। কবিরাজ হোসেন মোল্লা নিজেও চিকিৎসক হিসেবে ছিলেন একজন জনপ্রিয় মানুষ। তিনি কবিরাজী বিদ্যায় বিভিন্ন জটিল ও কঠিন রোগের চিকিৎসা করতেন।\nতিনি কবিরাজ হোসেন মোল্লা আয়ূর্বেতিক ও ইউনানী কলেজ প্রতিষ্ঠার জন্য অনেক চেষ্টা করে গেছেন এবং উজিরপুর উপজেলার সানুহার বাস স্ট্যান্ডে ৫ম তলা একটি ভবন নির্মাণ করে গেছেন। সেই ভবনের ২য় তলায় তিনি রোগী দেখতেন। তার সাজানো একটি চেম্বার ছিল সেখানে। চিকিৎসা ও মানবসেবায় বিশেষ অবদানের জন্য প্রাপ্ত পদক সম্মাননা, সনদ ও প্রশংসাপত্রগুলো সুসজ্জিত করে রেখেছিল সেখানে।\nআমার বাড়ী মুলাদী ও কবিরাজ হোসেন মোল্লার বাড়ী পার্শ্ববর্তী উপজেলা উজিরপুরের শিকারপুর। তার বিষয় লোকমুখে অনেক শুনেছি। কিন্তু তার তৈরী স্বাস্থ্য সামগ্রী ফেরী করার সময়েও দুই একবার তাকে দেখেছি। কিন্তু তার সাথে আমার সরাসরি কথা হয়নি। তবে তার একটি সাক্ষাৎকার নেয়ার এবং কথা বলার প্রবল ইচ্ছা আমার ছিল। কিন্তু ওই সময়ে কোন সুযোগ করে উঠতে পারিনি।\n২০০৯ সাল। আমি রুর‌্যাল জার্নালিস্ট ফাউন্ডেশন (আরজেএফ)’র সাংগঠনিক কাজে সারাদেশে ঘুরে বেড়াতে শুরু করলাম। সাথে সাথে দেশবরেণ্য ব্যক্তিদেরকে ঢাকায় বড় বড় অনুষ্ঠানের মাধ্যমে সম্মাননা দেওয়ার কর্মসূচিও বাস্তবায়ন করতে শুরু করেছি। ঐ সময় সাংগঠনিক কাজে বরিশাল যাওয়ার পথে লঞ্চে একটি স্টিকারে কবিরাজ হোসেন মোল্লার মোবাইল নম্বর পেলাম। সামনেই ছিল বারডেম মিলনায়তনে আরজেএফ হেলথ্ অ্যাওয়ার্ড প্রদানের অনুষ্ঠান। সেই অনুষ্ঠানে প্রধান অতিথি হিসেবে ছিলেন ঐ সময়ের স্বাস্থ্যমন্ত্রী শেখ ফজলুল করিম সেলিম। বিশেষ অতিথি ছিলেন ভাষাসৈনিক ও স্বাস্থ্য মন্ত্রণালয় সম্পর্কিত সংসদীয় স্থায়ী কমিটির তৎকালীন সভাপতি প্রয়াত এম এ মান্নান এমপি ও বঙ্গবন্ধু শেখ মুজিব মেডিকেল বিশ্ববিদ্যালয়ের বর্তমান উপাচার্য ডা. শরফুদ্দিন আহমেদ। মনে মনে সিদ্ধান্ত নিলাম এই অনুষ্ঠানে কবিরাজ হোসেন মোল্লাকে স্বাস্থ্যসেবায় বিশেষ অবদানের জন্য একটি সম্মাননা দিব।\nসাহস করে ফোন দিয়ে আমার বিস্তারিত পরিচয় দিলাম। উজিরপুরের বামরাইলে আমার নানা শশুর বাড়ী। সেই পরিচয়ও তাকে দিলাম। অনেক প্রশ্ন ও জবাবের পর সে ঢাকায় এসে সম্মাননা নিতে রাজি হলো।\nঅনুষ্ঠানের আগের দিনও ফোন দিয়ে তার আসার বিষয়টি নিশ্চিত হলাম। অনুষ্ঠানের দিন আমি বারডেমের সামনে যেতেই একটি ভ্যানের ওপর কবিরাজ হোসেন মোল্লাকে আবিস্কার করলাম। সাথে একজন সফরসঙ্গীও আছে। দেখতে সেই সাধারণ মানুষ, সাধারণ পোষাক। ঢাকায় এতবড় একটি অনুষ্ঠানে আসবে বলেও পোষাকে তার কোন পরিবর্তন ছিল না। অনেকদিন আগে দেখলেও বোতলের লেভেল ও স্টিকারের ছবি দেখে বুঝে নিলা উনিই কবিরাজ হোসেন মোল্লা। কাছে গিয়ে আমার পরিচয় দিয়ে বললাম আমি আপনাকে ফোন দিয়েছিলাম। আপনি এসেছেন আমি খুশি হয়েছি। তিনি কৌতুহল ভরে আমকে জিজ্ঞেস করলে আসলেই কি অনুষ্ঠান হবে? আর আমকে কি কিছু দেয়া হবে।\nআমি হা সুচক জবাব দিয়ে তাকে বারডেম মিলনায়তনে নিয়ে একটি আসনে বসিয়ে দিলাম। লাল গালিচা বিছানো সুসজ্জিত হলটি বার বার চোখ ঘুরিয়ে ঘুরিয়ে দেখছিলেন তিনি। সব অতিথিদের উপস্থিতিতে মনোনীত সকলের সাথে যথা সময়ে তাকেও যথাযথভাবে সম্মাননা প্রদান করা হলো। কবিরাজ যখন অতিথিদের হাত থেকে সম্মাননা গ্রহণ করেছিলেন তখন তার চোখে আনন্দ অশ্রুতে ছল ছল করছিল। যাওয়ার সময় আমার কানে কানে বললো আসলে বিশ্বাসই করছিলাম না, আজ এতবড় সম্মান আমি পাবো। আরজেএফ’র তৎকালীন মহাসচিব মুহাম্মদ রেজাউল হক টিটু তাকে যথাযথভাবেই উপস্থাপন করছিল মিলনায়তন ভর্তি দর্শকদের কাছে।\nযেহেতু তার বাড়ীর এলাকায় আমার নানা শশুর বাড়ী তাদের দুই পরিবারের মধ্যে অনেক ভালো সম্পর্ক তাই পরবর্তীতে মৃত্যুর আগ পর্যন্ত কবিরাজ হোসেন মোল্লা আমাকে জামাই বলেই সম্ভোধন করতো। অনুষ্ঠান থেকে যাওয়ার সময় তার ওখানে যাওয়ার জন্য আমাকে বিশেষ অনুরোধ করে গেলো। তারপর প্রায় ফোনে আমার খোঁজ খবর নিতেন। যেমনটি কেউ তার আপন জামাইর খোঁজ খবর নেয়। কবিরাজ হোসেন মোল্লার আমন্ত্রনে তার ছোট মেয়ের বিয়েতেও তার বাড়ীতে আমি স্ব-পরিবারে যোগদান করেছিলাম।\nএকদিন ফোনে তার একটি জীবনীভিত্তিক সাক্ষাৎকার নেয়ার ইচ্ছা প্রকাশ করলে তিনি রাজি হলেন। দিনক্ষন ঠিক করে ঢাকা থেকে গিয়ে তার সাক্ষাৎকারটি গ্রহণ করি। সাক্ষাৎকারে মূল তথ্য ছিল কবিরাজী বিদ্যায় তার কোন প্রাতিষ্ঠানিক শিক্ষা নাই। সেই ছোট বেলায় কাজের সন্ধানে চট্টগ্রাম গিয়ে একটি দাওয়া খানায় তিনি সহকারী হিসেবে কাজ করছিলেন। সেখান থেকেই মূল শিক্ষা। তারপর বিভিন্ন বই পত্র পড়ে সে হয়েছিল বাংলাদেশের একজন নাম করা কবিরাজ। তার চিকিৎসা সেবায় বেশিরভাগ রোগীই আরোগ্য লাভ করেছিল। দেশের বিভিন্ন আঞ্চলিক ও জাতীয় পত্রিকায় তাকে নিয়ে বিশেষ ফিউচারধর্মী প্রতিবেদন প্রকাশিত হয়েছিল। ভয়েস অব অ্যামেরিকাও তাকে নিয়ে বিশেষ প্রতিবেদন প্রকাশ করেছে। কবিরাজ হোসেন মোল্লা তার সন্তানদের কবিরাজী বিদ্যায় উচ্চ শিক্ষায় শিক্ষিত করে গেছেন। তার জীবনে শেষ ইচ্ছা ছিল কবিরাজ হোসেন মোল্লা ইউনানী ও আয়ূর্বেত কলেজ প্রতিষ্ঠা করা। দাপ্তরিকভাবে এগিয়েও গিয়েছিলেন অনেক দূর। আমাকেও সম্পৃক্ত করতে চেয়েছিলেন সেই কলেজ পরিচালনার সাথে। কবিরাজ হোসেন মোল্লা ছিলেন সদালাপী, হাস্য উজ্জল একজন মানবিক মানুষ। অতিথি আপ্যায়নে তিনি ছিলেন সেরা। বরিশাল আসা যাওয়ার পথে তার সাথে দেখা করতে গেলে তিনি নিজ হাতেই আপ্যায়ন করতেন নিজের মতো করে। হাজারও যশখ্যাতী লক্ষ মানুষেল ভালবাসা রেখে তিনি চলে গেছেন পরপারে। তিনি বলে গেছেন মৃত্যুর পরেও যদি মানুষের উপকার করা যায়, কবর না দিয়ে মোরে পাঠিয়ে দিও চিকিৎসা মহাবিদ্যালয়। তিনি চলে গেলেও থাকবেন আমাদের হৃদয় জুড়ে। তার কর্ম ও পথ চলা আগামী প্রজন্মের জন্য হবে একটি শিক্ষনীয় অধ্যায়।


বৃহস্পতিবার আগস্ট ১৩, ২০২০ ৪:০৬ পূর্বাহ্ন\nপ্রচ্ছদ » পিরোজপুর, মঠবাড়িয়া » মঠবাড়িয়ায় সাবেক মহিলা ভাইস চেয়ারম্যানকে কুপিয়ে জখম\n৩ জুলাই ২০২০ শুক্রবার ৯:৫৬:১৩ অপরাহ্ন\nপিরোজপুরের মঠবাড়িয়া উপজেলা পরিষদের সাবেক মহিলা ভাইস চেয়ারম্যান রমা রানী মজুমদার শোভাকে (৫৫) কুপিয়ে জখম করেছে প্রতিবেশী ইসমাইল হাওলাদার। বৃহস্পতিবার রাত ৯টার দিকে মঠবাড়িয়া পৌর শহরের তিন নম্বর দক্ষিণ বন্দর স্লুইজগেট মহল্লার বাস ভবনে সে এ হামলার শিকার হয়। গুরুতর অবস্থায় আহত চেয়ারম্যানকে মঠবাড়িয়া উপজেলা স্বাস্থ্য কমপ্লেক্সে ভর্তি করা হয়েছে। তার মাথায় ৬টি স্থানে ধারালো অস্ত্রের কোপে ক্ষত হয়েছে। সীমানা প্রাচীর নিয়ে বিরোধের জের ধরে এ হামলার ঘটনা ঘটেছে বলে ভূক্তভোগী পরিবার সূত্রে জানাগেছে।\nঅভিযুক্ত হামলাকারী ইসমাইল তালুকদার একই মহল্লার রত্তন হাওলাদার এর ছেলে। সে সম্প্রতি একটি মামলায় জামিনে বেরিয়ে এসে সাবেক মহিলা ভাইস চেয়ারম্যানের ওপর এ সন্ত্রাসী হামলার ঘটনা ঘটায়।\nহাসপাতালে চিকিৎসাধীন আহত রমা রানী জানান, তাঁর সাথে ইসমাইল হাওলাদার এর জমির সীমানা প্রাচীর নিয়ে দীর্ঘদিন ধরে বিরোধ চলে আসছিলো। সম্প্রতি ইসমাইল একটি মামলায় জেল হাজতে যায়। জেল থেকে জামিনে মুক্ত হয়ে বাড়িতে এসে তাকে দোষারোপ অকথ্য ভাষায় গালিগালাজ শুরু করে। বৃহস্পতিবার রাত ৯টার দিকে বাসায় কেউ না থাকায় প্রতিপক্ষ ইসমাইল ধারালো অস্ত্র নিয়ে তাঁর ওপর অতর্কিতে হামলা চালায়। রান্নাঘরে রান্না করা অবস্থায় ইসমাইল ধারালো অস্ত্র দিয়ে তাকে মাথায় এলোপাতারি কোপানো শুরু করে। তাঁর আর্ত চিৎকারে প্রতিবেশীরা ছুটে এলে হামলাকারী ইসমাইল পালিয়ে য়ায়। পরে তাকে গুরুতর অবস্থায় উদ্ধার করে উপজেলা স্বাস্থ্য কমপ্লেক্সে ভতি করা হয়। পুলিশ খবর পেয়ে রাতেই ঘটনাস্থল পরিদর্শন করে।\nমঠবাড়িয়া উপজেলা স্বাস্থ্য কমপ্লেক্সের কর্তব্যরত সার্জন ডা. রাকিবুর রহমান বলেন, মহিলা ভাইস চেয়ারম্যানের মাথার ৬টি স্থানে ধারালো অস্ত্রের আঘাত রয়েছে। তবে তিনি কিছুটা আশঙ্কামুক্ত। তাকে যথাযথ চিকিৎসা দেওয়া হয়েছে।\nএ বিষয়ে মঠবাড়িয়া থানার ভারপ্রাপ্ত কর্মকর্তা মো. মাসুদুজ্জামান মিলু ঘটনার সত্যতা নিশ্চিত করে বলেন, ঘটনাস্থলে পুলিশ পাঠানো হয়েছে। আহত মহিলা ভাইস চেয়ারম্যানের পরিবারের পক্ষ হতে অভিযোগ দায়ের করলে আইনগত ব্যবস্থা নেওয়া হবে।